ขณะที่ อ.โพธิ์ทอง จ.อ่างทอง ซึ่งมีนกปากห่างบินมาอาศัยอยู่จำนวนมาก โดยเฉพาะใกล้โรงเรียนวัดไตรรัตนาราม และโรงเรียนวัดทางพระ และตายลงอย่างต่อเนื่อง ทำให้หลายคนเริ่มหวาดกลัว โดยนักเรียนของโรงเรียนทั้ง  2  แห่งรวม  36  คน ได้เข้าตรวจที่โรงพยาบาลโพธิ์ทอง เนื่องจากเป็นหวัด เจ็บคอและมีผื่นคันตามตัว แพทย์ให้ยาและอนุญาตให้กลับบ้านได้ คงรับตัวไว้  1  คน ชื่อ ด.ญ.ติตริน ทับทิมทอง อายุ  10  ขวบ นักเรียนชั้น ป. 4  โรงเรียนวัดไตรรัตนาราม มีอาการน่าเป็นห่วง ขณะที่ จ.ชัยนาท ซึ่งเป็นที่ตั้งของสวนนกที่มีชื่อเสียง มีนกอยู่  100  ชนิด จำนวน  928  ตัว ทาง อบจ.ชัยนาทซึ่งเป็นหน่วยงานที่ดูแล ได้ประกาศปิดสวนนกชัยนาทชั่วคราว โดยให้เหตุผลว่าเพื่อเป็นการป้องกันโรคระบาดในขณะนี้ พร้อมกันนั้นได้ให้เจ้าหน้าที่จากสำนักงานปศุสัตว์จังหวัด มาฉีดยาฆ่าเชื้อโรคทั่วพื้นที่สวนนกด้วย